Afg'onistonda afyun o'rnini egallagan giyohvand modda ma'lum bo'ldi

Afg'onistonda “Tolibon” afyunni taqiqlagandan keyin metamfetamin uning o'rnini egalladi. Bu haqda “The Washington Post” xabar berdi.
Mamlakatda yuzlab dori laboratoriyalari paydo bo'lgan so'nggi 6 yil ichida bu tendentsiya kuchayib bormoqda. 2018 yildan 2019 yilgacha musodara qilingan mahsulot hajmi 6 barobar oshgan. “Tolibon” taqiqiga qaramay, ularning soni tobora ko'payib bormoqda. Bunga mamlakatda metamfetaminning asosiy tarkibiy qismlaridan birining aniqlangani sabab bo'lgan. Afg'onistonda giyohvand moddaning yarim kilosi 250 dollarga sotilsa, Evropada u o'n minglab dollarga baholangan.
Mahalliy aholidan biri “Tolibon” G'ani hukumati kabi giyohvand moddani rasman taqiqlasa-da, lekin amalda yashirin biznesni e'tiborga olmasligini aytgan.
Ta'kidlanishicha, aholining haligacha boshqa daromad manbai yo'q, “Tolibon” esa giyohvand moddalar savdogarlari hisobiga byudjetga yetarli miqdorda pul oladi. Hozirda metamfetamin Eron va Pokistonga afyun yo'li bilan eksport qilinayotgani qayd etilgan.
Ma'lumot o'rnida, metamfetamin qaramlikni kuchaytiruvchi psixostimulyator bo'lgani uchun giyohvand modda sifatida tasniflanadi. G'arbda undan tibbiyotda cheklangan holda foydalaniladi.
Avvalroq “Tolibon” giyohvandlarni qanday davolashi ko'rsatilgandi. Shuningdek, “Tolibon” ko'knori yetishtirishni taqiqlashi fonida uning narxi 2 barobarga oshgandi.